CELEX: 31983R3462
Language: el
Date: 1983-12-06 00:00:00
Title: Κανονισμός (ΕΟΚ) αριθ. 3462/83 της Επιτροπής της 6ης Δεκεμβρίου 1983 για τη δεύτερη τροποποίηση του κανονισμού (ΕΟΚ) αριθ. 1496/80 περί δηλώσεως των στοιχείων για τον καθορισμό της δασμολογητέας αξίας και προσκομίσεως των σχετικών εγγράφων

Avis juridique important

|

31983R3462

Κανονισμός (ΕΟΚ) αριθ. 3462/83 της Επιτροπής της 6ης Δεκεμβρίου 1983 για τη δεύτερη τροποποίηση του κανονισμού (ΕΟΚ) αριθ. 1496/80 περί δηλώσεως των στοιχείων για τον καθορισμό της δασμολογητέας αξίας και προσκομίσεως των σχετικών εγγράφων  

Επίσημη Εφημερίδα αριθ. L 345 της 08/12/1983 σ. 0014 - 0014 Ισπανική ειδική έκδοση: Κεφάλαιο 02 τόμος 10 σ. 0109  Πορτογαλική ειδική έκδοση : Κεφάλαιο 02 τόμος 10 σ. 0109 

***** ΚΑΝΟΝΙΣΜΟΣ (ΕΟΚ) αριθ. 3462/83 ΤΗΣ ΕΠΙΤΡΟΠΗΣ  της 6ης Δεκεμβρίου 1983  για τη δεύτερη τροποποίηση του κανονισμού (ΕΟΚ) αριθ. 1496/80 περί δηλώσεως των στοιχείων για τον καθορισμό της δασμολογητέας αξίας και προσκομίσεως των σχετικών εγγράφων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1224/80 του Συμβουλίου της 28ης Μαΐου 1980 περί της δασμολογητέας αξίας των εμπορευμάτων (1), όπως τροποποιήθηκε από τον κανονισμό (ΕΟΚ) αριθ. 3193/80 (2), και ιδίως το άρθρο 16,  Εκτιμώντας:  ότι στο άρθρο 1 του κανονισμού (ΕΟΚ) αριθ. 1496/80 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3180/80 (4), καθορίστηκε υπόδειγμα DV 1 δηλώσεως των στοιχείων των σχετικών με τη δασμολογητέα αξία·  ότι ενδείκνυται να προσδιοριστεί ένα όριο αξίας των εισαγομένων εμπορευμάτων υπό το οποίο τα κράτη μέλη να μπορούν να παύσουν να απαιτούν τη γραπτή ή προφορική δήλωση του συνόλου ή μέρους των στοιχείων των σχετικών με τη δασμολογητέα αξία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Δασμολογητέας Αξίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 παράγραφος 1 στοιχείο α) του κανονισμού (ΕΟΚ) αριθ. 1496/80 αντικαθίσταται από το ακόλουθο κείμενο:  «α) όταν η δασμολογητέα αξία των εισαγομένων εμπορευμάτων δεν υπερβαίνει, ανάλογα με την περίπτωση, τα 100 000 βελγικά φράγκα ή φράγκα Λουξεμβούργου, τις 18 000 δανικές κορόνες, τα 5 000 γερμανικά μάρκα, τις 160 000 ελληνικές δραχμές, τα 15 000 γαλλικά φράγκα, τις 1 500 ιρλανδικές λίρες, τα 3 000 000 ιταλικές λιρέτες, τα 5 500 ολλανδικά φιορίνια ή τις 1 300 λίρες στερλίνες, ανά αποστολή, με την επιφύλαξη ότι δεν πρόκειται για τμηματικές ή πολλαπλές αποστολές του ίδιου αποστολέα προς τον ίδιο παραλήπτη·»  Άρθρο 2  Ο παρών κανονισμός αρχίζει να ισχύει την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Δεκεμβρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 134 της 31. 5. 1980, σ. 1.  (2) ΕΕ αριθ. L 333 της 11. 12. 1980, σ. 1.  (3) ΕΕ αριθ. L 154 της 21. 6. 1980, σ. 16.  (4) ΕΕ αριθ. L 335 της 12. 12. 1980, σ. 64.